OpenLLM-France/wikimedia huggingface dataset:
# Revista Gallega

Revista Gallega, azpititulua Semanario de literatura é intereses regionales (euskaraz: «Galiziar Aldizkaria», azpititulua «Literatura eta interes erregionalen astekaria») Galiziako A Coruña hirian astero igande arteko argitaratutako aldizkari elebidun bat izan zen. 1895ean Galo Salinas Rodríguez idazleak sortu eta 1907 arte 640 ale argitaratu zituen. Bere burua Galiziar Ligaren Organu Ofiziala A Coriñan leloaz aldarrikatzen zuen. Hamabi urtez hiri honetako erregionalismo liberalaren bozeramailea izan zen.
1907an A Nosa Terra (Gure Lurra) aldizkariak jarraitu zion.

## Ikus, gainera

* A Nosa Terra

## Kanpo estekak

* Revista Gallega aldizkariaren bilduma guztia eskaneatua eta irakurgai. RAGko hemeroteka (Galizieraz)
* Datuak: Q12398968
* Multimedia: Revista Gallega / Q12398968
# Fenomeno

    Artikulu hau gertaerei buruzkoa da; beste esanahietarako, ikus «Fenomeno (argipena)».
Fenomenoa gertatzen den gauza edo gertaera bat da, gogamenean jaso den moduan, benetan edo errealitatean denaren kontrakarrean jarrita askotan. Zientzian eta filosofian dituen adierak bereizi behar dira: zientzian, fenomenoa behagarria den zerbait da; filosofian, berriz, fenomenoa gizakiak errealitatetik esperientziaz jasotzen duen zerbait dela esan ohi da.

## Etimologia

Fenomeno hitzak etimologikoki "phainomenon" hitz grekoan dauka bere jatorria. "Phainomenon" "phainen" (erakutsi, agertu, azaldu) aditzaren partitzipio pasiboa (- meno sufijoa) da (phainen - meno = phainomenon), hortaz, literalki "erakusten edo azaltzen dena" esan nahi du.

## Esanahia filosofiaren historian

"Fenomeno" kontzeptua tradizionalki zentsuei zuzenean agertzen ez denari kontrajarri izan da. Beraz, zentsu horretan, esan genezake fenomenoa esentzia, sustantzia edo berezko gauzaren ("cosa en sí") kontzeptuaren parean ulertu behar dela. Dena den, bi kontzeptu hauen arteko harremana desberdina izan da filosofiaren historian.

## Platon

Antzinaroko eta Erdi Aroko filosofian eskuarki desberdindu egin da zentsuei zuzenenean agertzen dena, fenomenoa edo itxura, eta beste bide batez, intelektoaren bidez, gehien bat, ezagungarria dena, esentzia edo sustantzia. Lehenengoa errealitate- eta balio-maila baxuenekoa izan ohi da bigarrenarekin alderatuta. Horren adibide esanguratsuenetako bat Platon linearen alderaketan aurki dezakegu. Alderaketa honen bidez Platonek errealitate- eta ezagutza-mailak ezartzen ditu:
* Artearen bidez imitatutako errealitatea eta horri buruzko ezagutza maila baxuena da: benetazko errealitatearen kopiaren kopia da eta horri buruzko ezagutza ez dauka ia baliorik.
* Fenomenoa edo itxura eta iritziak: Fenomenoak benetazko errealitatearen kopiak dira eta dagokien ezagutza, hortaz, ez da benetako ezagutza, iritzia soilak baizik.
* Ideia matematiko eta geometrikoak eta horri buruzko ezagutza: Ideia matematikoak eta geometrikoak, zentsumenen bitartez zuzenean ezagutu ezin ditugunak - zirkulu baten eredu matematikoa ezin zaigu inoiz zentsumenen bitartez agertuko, bakarrik zirkulu forma inperfektua daukaten gauzak -, eta bere ezagutza benetako errealitatea eta ezagutza - ezagutza zientifikoa - osatzen dute.
* Ideiak eta filosofía: Platonen ustez, ideiak ez dira guk sortutako kontzeptuak, benetazko errealitate independienteak baizik. Horiek guk zentsumenen bitartez antzematen ditugun gauzen - fenomenoak - ereduak dira, beraz, gauza horiei buruzko benetazko ezagutza unibertsala lortzeko ideiei erreparatu behar diegu.

## Ikus, gainera

* Fenomenalismoa
* Fenomenologia

## Kanpo estekak

* Datuak: Q483247
* Multimedia: Phenomena / Q483247
# Gouina ur-jauziak

OGouina ur-jauziak (frantsesez: Chutes de Gouina) Malin dagoen ur-jauzi multzo bat da, Kayes hiritik 80 km hego-ekialdera, Senegalekiko mugatik hurbil. "Maliko Niagara ur-jauziak" ezizena eman zaie.

## Deskribapena

Senegal ibaiaren ibilbidean kokaturik daude, Bafoulabé eta Diamou herrien artean. Puntu horretan ibaiak 430 metrotako zabalera du eta 15 metro inguruko jauzia egiten du.
Ibaiaren emaria asko aldatzen da urtaroaren arabera, maiatzean 3 m³/s izatetik urrian 5.000 m³/s izatera pasatzen baita, horregatik ur-jauzien ikusgarrtasuna ere asko aldatzen da.

## Turismoa

Landaretza oparoz inguraturik dagoenez Maliko turismoguneetako bat da. Hegaztien behaketak, argazkiak atera eta ibilbide ugari ere egin daitezke, bai eta ibaian itsasontziz ibili ere.

## Energia

2022ko abenduan Maliko Abdoulaye Maïga presidenteak ur-jauzien energia aprobetxatzeko eraikitako zentrale hidroelektriko bat inauguratu zuen, 283 bilioi CFA liberako kostua izan zuena, 424 milioi euro inguru.

## Erreferentziak

* 1 2 3 (Ingelesez) ProdAfrica Business Directory - Gouina Falls - Kayes - Mali ProdAfrica Business Directory Connecting Business. 2024-06-21 (Noiz kontsultatua: 2024-11-09).
* ↑ (Gaztelaniaz) «MALI 31 (CATARATAS DE GOUINA) EL RIO, TIENE ESTE LUGAR UNA ANCHURA DE 430 M. LA CAIDA ES DE 15 M. DE UNA ALTURA» World Raider Extreme Travel Adventure 2015-02-15 (Noiz kontsultatua: 2024-11-09).
* ↑ (Frantsesez) «Mali: inauguration du barrage de Gouina, sur le fleuve Sénégal» RFI 2022-12-03 (Noiz kontsultatua: 2024-11-09).

## Kanpo estekak

* Datuak: Q606130
* Multimedia: Gouina falls / Q606130
# Siri ur-jauzia

Siri ur-jauzia Vanuatuko Gaua uhartean dagoen ur-jauzi bat da, Ozeanian. Ohian tropikalaren erdian kokaturik dago eta Ozeano Barearen hegoaldeko ur-jauzi garaiena da.

## Izena

Antzina Santa María ur-jauzia izena izan zuen, Gaua uhartearen izena Santa María zelako. Ondoren bertako izena hartu zuen, Nume hizkuntzan "Siri" hitzak "ur-jauzia" esan nahi du.

## Deskribapena

Uharte bolkanikoa izanik oso malkartsua da. Garet mendia du erdian eta haren azpian Letas aintzira dago. Aintziraren hustubidea da Siri ur-jauzia, 120 metrotako altuera duena.
Ur-jauziaren azpian Bē Solomul ibaia sortzen da eta 3 kilometro ekialdera egin ondoren itsasora iristen da.

## Erreferentziak

* ↑ (Ingelesez) «Siri Waterfalls, Gaua Island» My Vanuatu (Noiz kontsultatua: 2024-11-09).
* 1 2 (Ingelesez) «Take the Plunge at Vanuatu’s Must-see Waterfalls» www.vanuatu.travel (Noiz kontsultatua: 2024-11-09).
* ↑ Francois, Alexandre. (2005). «Unraveling the History of the Vowels of Seventeen Northern Vanuatu Languages» Oceanic Linguistics 44 (2): 443–504. ISSN 1527-9421. (Noiz kontsultatua: 2024-11-09).

## Kanpo estekak

* Datuak: Q7530246
# Konstituzio plaza (Vigo)

Konstituzio plaza, galizieraz: Praza da Constitución, Espainiako Vigo hiriaren Alde Zaharrean dagoen olaza bat da, Galizia erkidegoan.
Oinezkoen plaza da.
# Faro de Vigo

"Faro de Vigo" Galiziako egunkaririk zaharrena da, 1853an Vigon sortua. Gaur egun, Pontevedrako probintzia osoan hedatuta dago, eta sei edizio ditu: Nagusia, Vigoko eskualdean zabaltzen da, eta beste bostak Pontevedran, Vilagarcia de Arousan, Ourensen, O Morrazo eta O Deza- Tabeiros-Terra de Montesen.

## Kanpo estekak

* (Gaztelaniaz) "Faro de Vigo"ren webgunea
* Datuak: Q3312323
* Multimedia: Faro de Vigo / Q3312323
# Torallako uhartea

Torallako uhartea, galizieraz: Illa de Toralla, Espainiako Galizia autonomia erkidegoko Vigoko itsasadarran dagoen uharte bat da, O Vaoko hondartzatik 200 metrora eta Vigo hirian, Rías Baixas eta Pontevedrako probintzian. 10,6 hektareatako azalera du.
* Datuak: Q3393837
* Multimedia: Illa de Toralla / Q3393837
# Torres lurmuturra

Torres lurmuturra, asturieraz: Cabu Torres, Espainiako Gijón kontzejuaren mendebaldean dagoen lurmutur bat da, Asturias erkidegoan eta Kantauri itsasoan.
Gijón hiritik 7 kilometrora dago eta kontzeju osoko lurmutur nabarmenena da.
1923an bertan itsasargi bat eraiki zen, eta gaur egun zaharberritua eta Campa Torres Parke Arkeologiko Naturalaren barnean dago.
# Peñas

Peñas (asturieraz: Cabu Peñes; gaztelaniaz: Cabo de Peñas) Espainiako lurmuturra da, Gozónen dagoena. 1852tik aurrera itsasargia du. Asturiasko lurmuturrik iparraldekoena da.

## Erreferentziak

* ↑ 159. araua. Euskaltzaindia (Noiz kontsultatua: 2013-7-7).

## Kanpo estekak

* Datuak: Q766448
* Multimedia: Cabo Peñas / Q766448
# Creus

Creus lurmuturra (katalanez: cap de Creus), 672 m-ko altueradun muino harkaiztsua da, Gironako probintzian, Kataluniako ipar-ekialdean. Alt Empordà izeneko eskualdean dago, Rosesko golkoan. Iberiar penintsularen eta Europa kontinentalaren arteko muga fisikoan ekialdeen dagoen eremua da.
Geografiaren ikuspegitik, Ekialdeko Pirinioen mendi-adar bat da, zeinak Mediterranear itsasoa eta mendikatea lotzen dituen. Eremu granitotsu eta eskistotsu honetan zaztrapa motako landareria eta zuhaixkak dira nagusi.

## GR 11 ibilbidea

Pirinioetako hegoaldeko isurialdea aldenik zeharkatzen duen GR 11 ibilbidearen helmuga edo abiapuntua da, ibiltariaren irteera puntuaren arabera.

## Erreferentziak

* ↑ 159. araua. Euskaltzaindia (Noiz kontsultatua: 2010-10-12).

## Ikus, gainera

* Kataluniako geografia

## Kanpo estekak

* Datuak: Q1034193
* Multimedia: Cap de Creus / Q1034193
# Frances Elizabeth Barrow

Frances Elizabeth Barrow, jaiotzez Mease (Charleston, 1822ko otsailaren 22a – New York, 1894ko maiatzaren 7a), Aunt Fanny izengoitiaz ere ezaguna, estatubatuar haur literaturako idazlea izan zen.

## Bizitza

Frances Elizabeth Mease, familian Frankie Blue ezizena zuena, Hego Carolinako Charleston hirian jaio zen 1822ko otsailaren 22an, Charles Benton Mease charlestondarraren eta Sarah Matilda Graham bostondarraren familian. Bere ahizpa, Alexina Black Mease, Richard Grant White literatura- eta musika kritikariarekin ezkondu zen 1850ean.
1855ean haurrentzako liburuak idazten hasi zen eta Aunt Fanny izengoitia hartu zuen. Hogeita bost liburu idatzi zituen guztira, eta horietako batzuk, hala nola Six Night Caps, Aunt Fanny's Story Book, Four Little Hearts eta Take Heed, Europan itzuli zituzten. Gainera, The Wife's Stratagem eleberria eta The Letter G idatzi zituen.
1841ko abenduaren 7an James Barrow, Jr.-rekin ezkondu zen. 1868ko azaroaren 18an bere senarra hil zen Paue hirian. Frances Elizabeth Barrow, berriz, New Yorken hil zen 1894ko maiatzaren 7an. Woodlawn hilerrian lurperatu zuten.

## Lan hautatuak

* Stories told in the wood (1864)
* Little nightcaps (1861)
* Fairy nightcaps (1861)
* Aunt Fanny's Story Book
* Big nightcap Letters
* Four Little Hearts
* Six Night Caps
* Take Heed
* The birdnests' stories
* The Letter G
* The Wife's Stratagem

## Erreferentziak

* ↑ (Ingelesez) Carty, T. J. (2015). A Dictionary of Literary Pseudonyms in the English Language. Routledge, 14 or. ISBN 978-1-135-95578-6. (Noiz kontsultatua: 2024-11-09).
* 1 2 3 (Ingelesez) Publishers' Weekly. (1895). The Annual Literary Index. , 75 or. (Noiz kontsultatua: 2024-11-09).
* ↑ (Ingelesez) Steiner, Stanley F. (2001). Promoting a Global Community Through Multicultural Children's Literature. Libraries Unlimited, 57 or. ISBN 978-1-56308-705-9. (Noiz kontsultatua: 2024-11-09).
* ↑ (Ingelesez) Willard, Frances Elizabeth; Livermore, Mary Ashton Rice. (1893). A Woman of the Century: Fourteen Hundred-seventy Biographical Sketches Accompanied by Portraits of Leading American Women in All Walks of Life. Moulton, 412 or. (Noiz kontsultatua: 2024-11-09).
* 1 2 (Ingelesez) Wilson, James Grant; Fiske, John. (1888). Appleton's cyclopaedia of American biography. 1 Gale Research Co, 179 or. (Noiz kontsultatua: 2024-11-09).
* 1 2 3 4 (Ingelesez) Lockwood, Howard. (1894). The American Stationer. 35 Howard Lockwood, 911 or. (Noiz kontsultatua: 2024-11-09).
* 1 2 (Ingelesez) Marquis-Who's Who. (1967). Who was who in America. Marquis-Who's Who, 111 or. (Noiz kontsultatua: 2024-11-09).
* ↑ (Ingelesez) Broderick, Mosette. (2010). Triumvirate: McKim, Mead & White: Art, Architecture, Scandal, and Class in America's Gilded Age. Knopf Doubleday Publishing Group, 62 or. ISBN 978-0-307-59427-3. (Noiz kontsultatua: 2024-11-09).

## Kanpo estekak

* Datuak: Q55721753
# Mysoreko erresuma

Mysoreko erresuma Indiaren hegoaldean zegoen erresuma bat izan zen, eta, ustez, 1399an sortu zuten, egungo Mysore hiritik gertu. Wodeyar familiak gobernatzen zuen erreinua, hasiera batean Vijayanagara Inperioko menpeko estatua zen. Vijayanagara Inperioa (1565) gainbeheratu zenean, erresuma independizatu egin zen. XVII. mendean erresumak bere lurraldea asko zabaldu zuen eta Narasaraja Wodeyar I.aren eta Chikka Devaraja Wodeyar-en gobernuetan, erresumak eremu handiak erantsi zituen gaur egun Karnataka hegoaldea eta Tamil Nadu-ren zatiak direnak, Dekkan-eko hegoaldeko estatu boteretsu bihurtu arte.
Erresuma bere boterearen eta nagusitasunaren gailurrera iritsi zen XVIII. mendearen bigarren erdian, Haider Ali de facto gobernadorearen eta Tipu Sultan semearen agindupean. Garai horretan, gatazkak izan zituen Maratha, Hyderabadeko Nizam, Travancoreko Erresuma eta britainiarrekin, eta horrek lau anglo-mysore gudak eragin zituen. Anglo-mysore lehen bi gerretan izandako arrakastaren ondoren, hirugarrenean eta laugarrenean izandako porrota etorri zen. 1799ko laugarren gerran Tipu hil ondoren, britainiarrek erresumako zati handiak bereganatu zituzten, eta horrek Mysoren nagusitasunaren amaiera ekarri zuen Dekkan herriaren gain. Britainiarrek Wodeyars-ak tronuan berrezarri zituzten aliantza subsidiario baten bidez eta ahuldutako Mysore erresuma Printzerri bihurtu zuten. 1947an, Mysore Indiako Batasunean sartu zenean, Wodeyardarrek 1947ko Indiako independentzia arte gobernatzen jarraitu zuten.
Ordurako printzerri bat besterik ez bazen ere, Mysore Indiako eskualde moderno eta urbanizatuenen artean egon zen. 1799tik 1947ra printzerri izan zen garaian, Mysore Indiako arte eta kultura gune garrantzitsuenetako bat bezala sortu zen. Mysoreko erregeak, arteen eta letren gizonen erakusgarri ez ezik, patroi sutsuak ere baziren, eta haien ondareek XXI. mendearen hasieran musikan eta artean eragina izaten jarraitzen dute.

## Kanpo estekak

* Datuak: Q266923
* Multimedia: Kingdom of Mysore / Q266923
# Renault Master

Renault Master, Renault markaren furgoneta modelo bat da. 1980tik ekoitzitzen da.
Ibilgailu honen bigarren eta hirugarren belaunaldiak neste marken izenpean ere saldu dira, tartean Opel Movano (1997-2021), Vauxhall Movano (1997-2021), Nissan Interstar eta Nissan NV400.

## Hiru belaunaldiak

* Master I (1980-1997)
* Master II (1997-2010)
* Master III (2010-)

## Beste marken aldaerak

* Opel Movano
* Vauxhall Movano
* Nissan Interstar

## Kanpo estekak

* Datuak: Q1420183
* Multimedia: Renault Master / Q1420183
# Sviatoslav I.a Kievekoa

Sviatoslav I.a Kievekoa (ekialdeko eslavieraz, Святослав; antzinako eskandinavieraz: Sveinald Ingvarsson; c. 942 - 972ko martxoa) Kieveko Ruseko printze-gerlaria izan zen, Igor Kievekoaren eta bere emazte Olgaren semea.
Sviatoslav ospetsua da bere kanpaina militarrengatik; kanpaina horiek Ekialdeko Europako bi potentzia handiren erortzea eragin zuten: Khazaren erreinua, eta Inperio bulgariarra. Volgako bulgariarrak, alanoak, eta bestelako tribu eslaviarrak ere mendean hartu zituen, eta magyarrekin eta petxenegoekin aliatu zen.
Kieveko Rusan izandako agintaldiak hamarkada bat iraun zuen, eta Volgaren haranera, Estepa Pontikora eta Balkanetara berehalakoan hedatzea izan zuen ezaugarri.
Sviatoslav pagano izan zen bere bizitza osoan.
Borrokan hil zelako, haren konkistak ez ziren inperio gisa kontsolidatu, eta ondorengotza egonkorra ezartzen saiatzean izandako porrotak bere ondorengoen artean gerra zibila pitzarazi zuten.

## Familia

Sviatoslaven haurtzaro eta gaztaroari buruz ez dago ia daturik; Novgorodeko Ruseko agintean igaro zituen urte horiek. Bere aita, Igor, 942 inguruan asasinatu zuten, eta, ondorioz, Olga Kievekoa erregeorde izan zen, semea adinez nagusi izatera iritsi arte (963).
Sviatoslavek seme-alaba asko izan zituen, baina haren emazteen jatorriari buruzko datu zehatzik ez dago.
Kanpaina militarretara abiatu zenean, familiartekoak utzi zituen Printzerriko hiri garrantzitsuenetako erregeorde: Kieven, ama Olga, eta aurrerago, Yaropolk semea; Novgoroden Vladimir semea, eta Oleg semea drevlianiarren subirano.

## Erregealdia

Tronuratu bezain pronto, Sviatoslav gerra egiten hasi zen Rusa Volgaren haranera eta Estepa Pontikora hedatzeko. Haren lorpen handia Khazariarren erreinua, mendetan eta mendetan Ekialdeko Europako potentzia handienetakoa izan zena, konkistatzea izan zen.

## Heriotza eta ondorengotza

972ean asasinatu zuten, eta haren heriotzak tentsio handiak eragin zituen semeen artean, baita gerra ere bi seme legitimoen artean. 977an, Vladimir semeak ihes egin zuen Novgorodetik Eskandinaviara, baina armada batekin itzuli zen, eta bere anaia Yaropolk hil zuen 980an. Kieveko Ruseko printze bihurtu zen Vladimir.

## Familia

Zuhaitz genealogikoa :
Oleg of the Drevlyans
Vsevolod Vladimirovich
Mstislava Vladimirovna
Jaroslav I.a Kievekoa
Sviatopolk I of Kiev
Izyaslav of Polotsk
Predslava Vladimirovna
Mstislav of Chernigov
Rurik
Stanislav Vladimirovich of Kyiv, Prince of Smolensk
Igor Kievekoa
Efanda
Sviatoslav I.a Kievekoa
Vladimir I.a Kievekoa
Pryamyslava Volodymyrivna
Rurik
Olga Kievekoa
Boris of Rostov
Gleb of Murom
Pozvizd Vladimirovich
Maria Dobroniega of Kiev
Agatha, wife of Edward the Exile
Svyatoslav Vladimirovich
Vysheslav
Sudislav
Yaropolk I of Kiev
Sviatopolk I of Kiev :

## Kanpo estekak

* Datuak: Q1058572
* Multimedia: Sviatoslav I, Prince of Kiev / Q1058572
# Camilla Collett

Jacobine Camilla Collett, Jacobine Camilla Wergeland jaiotza-izenez (Kristiansand, Norvegia, 1813ko urtarrilaren 23a - Christiania, egun Oslo, 1895eko martxoaren 6a) norvegiar eleberrigile feminista izan zen.

## Biografia

Henrik Wergeland poetaren arreba zen, hala ere, anaiaren aurkaria zen Johan Welhavenez maitemindu zen. Erantzunik gabe geratu zen maitasun hori dago Colletten lehen eleberriaren oinarrian: Amtmandens Døttre (1854-1855, Alkatearen alabak). Adore handiz idatziriko lana da, emakumearen askatasun eta zoriontasunerako eskubidearen aldekoa; aro berri baten hasiera ekarri zuen Norvegiako etikaren historian.
Feminismoaren aldeko ideiak azaltzen ditu lan guztietan: Gau luzeetan (1861) eta Azken Orriak (1868-1873), oroitzapenak biltzen dituen liburuak; eta Emakume mutuen aldean (1877) eta Joeraren kontra (1879-1885), emakumeen eskubideen aldeko idazkiak besteak beste.
Colletten obrak eragin handia izan zuen Ibsenengan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q243045
* Multimedia: Camilla Collett / Q243045
# Max Petitpierre

Max Petitpierre (Neuchâtel, 1899ko otsailaren 26a – ibidem, 1994ko martxoaren 25a) suitzar abokatu eta politikaria izan zen. Suitzako Konfederazioko presidentea izan zen 1950ean, 1955ean eta 1960an.
Zuzenbide ikasketak egin zituen Neuchâtel, Zürich eta Municheko unibertsitateetan eta 1921ean lizentziatu eta 1924an doktoratu zen. Abokatu, notario eta zuzenbide irakasle izan zen eta Neuchâtelgo Unibertsitateko dekanoa.
Alderdi Erradikal Demokratikoko kide izan zen eta Neuchâtel kantonamenduko Kontseilu Handian hasi zuen karrera politikoa. 1942tik 1945era Estatuen Kontseiluko kide izan zen eta 1945etik 1961era Kontseilu Federaleko kide. Bertan, Politika edo Kanpo Arazoetako departamentua zuzendu zuen.
Neutraltasun aktiboko gerraosteko Suitzako kanpo-politikaren arduraduna izan zen. Lankidetza bultzatu zuen, eta Suitzan bake-konferentziak antolatu eta parte hartu zuen. SESBekin eta Txinako Herri Errepublikarekin harreman diplomatikoak ezarri zituen eta Geneva bake konferentzien antolatzaile bihurtu zuen.
Hiru aldiz izan zen Suitzako Konfederazioko presidentea.
* Datuak: Q664453
* Multimedia: Max Petitpierre / Q664453
# Marta Dutrem i Domínguez

Marta Dutrem Domínguez (Lés ​, Lérida ,1914ko ekainaren 24a - 1996ko otsailaren 4a ) kataluniar abokatu eta erbesteratua izan zen.

## Biografia

Espainiako abokatua. Wenceslao Dutrem Solanich farmazialariaren eta Ángela Domínguezen alaba da, eta bi anaia ditu: Wenceslao eta Eliseo.
Giro intelektual eta zientifikoan hezi zen, anai-arrebek bezala, eta unibertsitate-ikasketak egin zituen, Zuzenbidean lizentziatuz Bartzelonako Unibertsitatean.

## Erbesteratzea

Gerra Zibilaren hasierak Marta eta haren gurasoak Mallorcan harrapatu zituen, eta handik Parisa erbesteratu gisa abiatuko dira. Handik, hilabete batzuk geroago anai-arrebekin elkartu ondoren, Flandre lurrunean abiatu ziren Mexikon behin betiko erbestera.

## Bizitza pertsonala

Albert Coromines eta Vigneauxekin (Joan Corominas filosofoaren anaiarekin) ezkondu zen, eta hark Mexikoko erbesteratu egin zuen, eta banandu egin zen, besteak beste, ezin zuelako seme-alabarik izan. Martak, orduan, Pietro Brigneti Ravano ezagutu du, bere bigarren senarra. Harekin hiru seme-alaba izan zituen: Piero, Wenceslau (Lau) eta Marta Angela (neskatoa). Minbizia zela eta, adin txikian hilko da.
Martak idazkari gisa lan egin zuen Kataluniako Generalitateko Etxebizitza Sailean.
1996ko otsailaren 4an hil zen Bartzelonan.

## Kanpo estekak

* Datuak: Q114842576
* Multimedia: Marta Dutrem Domínguez / Q114842576
# PFC Ludogorets Razgrad

PFC Ludogorets Razgrad (bulgarieraz ПФК Лудогорец Разград, "Beroe Stara Zagora Futbol Klub Profesionala"), Bulgariako futbol taldea da, Razgrad hirikoa. Bulgariako azken 13 ligak irabazi ditu eta bi Kopa ere bai.

## Historia
### Bulgarian nagusi

Ludogorie Football Club izenarekin sortu zen 2001 urtean. 2009-10 denboraldian bigarren mailara igotzea lortu zuen eta 2010an 1945ean sortua zen Ludogorets Razgrad taldearen lizentzia eskuratu zuen. 2012tik aurrera 13 liga (guztiak jarraian) eta 2 kopa irabazi ditu, Bulgariako talde onena bihurtu da beraz. Puntu kopuru handiko aldeaz irabazi ditu liga gehienak, 2021-22 denboraldian esate baterako 21 puntu atera zizkion bigarrenari.

### Europako txapelketak

2013-14 denboraldian Txapeldunen Ligako ligaxkarako play-offetan kanporatu zuten eta ondoren UEFA Europa Leagueko ligaxkan sartu zuten PSV Eindhoven, Dinamo Zagreb eta Chornomorets Odesarekin. Ligaxkako lehen postua eskuratu zuen, ondoren Lazio kanporatu eta final hamaseirenetan Valentziak itxi zion bidea etxean 0-3 eta kanpoan 1-0 galduta.
2014-15 denboraldian hainbat kanporaketa pasa ondoren ligaxka fasean aritu zen Real Madril, Liverpool eta Baselekin. Partida bakarra irabazi zuen, 1-0 Baselen aurka etxean.

## Uniformea

* 2017-2018 ||
* 2018-2019 ||
* 2019-2020 ||
* 2020-2021 ||
* 2021-2023 ||

## Palmaresa
### Bulgarian: 21

* Liga (13): 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024.
* Kopa (3): 2012, 2014, 2023.
* Bulgariako Superkopa (5): 2012, 2014, 2018, 2019, 2021.

### Europan: 0

* Txapeldunen Liga (0): ligaxka fasea 2014-15 eta 2016-17 denboraldian.
* UEFA Europa League (0): final hamaseirenak 2013-14 denboraldian.

## Euskal taldeen aurkako partidak

Ludogorets Razgrad taldeak kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 2024-25 | UEFA Europa League | Liga fasea | Ludogorets Razgrad | 1-2 | Athletic |

## Kanpo estekak

* (Bulgarieraz)(Ingelesez) Webgune ofiziala
* Datuak: Q1339086
* Multimedia: PFC Ludogorets Razgrad / Q1339086